**Lotte Feder** (født *Marcussen* 22. oktober 1965 i Aalborg i Danmark) er en dansk sanger som representerte Danmark i Eurovision Song Contest 1992 sammen med Kenny Lübcke og sangen «Alt det som ingen ser».

Bakgrunn
--------

Lotte Feder startet musikkarrieren som sanger i Mellervang skolekor i hjembyen Aalborg. Mellervang var et av mange skolekor i Danmark som spilte inn album i 1980-årene. Kordirigent Niels Drevsholt startet senere opp popgruppen Snapshot sammen med to av korsangerne –  Lotte Marcussen og Bodil Agerscou. Snapshot rakk å spille inn fem album, men er i Danmark mest kjent for sangene «Gir' du et knus?» og «A la carte», begge kjent fra Dansk Melodi Grand Prix. Gruppen gjorde også suksess med «Made in Hong Kong» og «Hej smukke». 

I 1992 vant Fedrer, da under navnet Lotte Nilsson, Dansk Melodi Grand Prix sammen med Kenny Lübcke. Med låten «Alt det som ingen ser» representerte duoen Danmark i Eurovision Song Contest i Malmö, der de endte på en tolvteplass. Sangen handlet om utroskap, noe som skapte kontroverser blant kristne i Danmark. En prest på Jylland mente sangen hevdet at utroskap er i orden.

Utover i 1990-årene laget Feder barne-tv for TvDanmark sammen med Søren Thorup i programmet *Børnekanalen*, senere *Milkshake*. Hun har også jobbet for TV2-showet *Grib Mikrofonen.*

Privatliv
---------

Hun skiftet etternavn fra Marcussen til Nilsson da hun giftet seg med sangeren Henrik Nilsson. Paret skilte seg, og hun byttet siden etternavn til Feder.

Feder er utdannet barnehagelærer, men startet senere opp nettbutikken Snoopington, som solgte tøy til barn. Hun måtte senere selge butikken og har blant annet jobbet som rengjører på flyplassen Kastrup i København.

Deltakelser i Dansk Melodi Grand Prix
-------------------------------------

* 1983: «Gi'r du et knus» (andreplass)
* 1984: «Á la carte» (tredjeplass)
* 1988: «Tid til lidt kærlighed» (andreplass)
* 1989: «Du og jeg» (åttendeplass)
* 1992: «Alt det som ingen ser» (vinner)

Referanser
----------

1. ↑   Internet Movie Database, IMDb-nummer nm1189298, besøkt 9. juli 2016[Hentet fra Wikidata]
2. 1 2 3  «Lotte Marcussen». *Discogs* **(engelsk)**. Besøkt 13. juli 2018.
3. ↑  «Mellervang». *Discogs* **(engelsk)**. Besøkt 13. juli 2018.
4. ↑  Nørhave, Ove (5. februar 2006). «Ikke spor for tidligt at få popdysten igen». *www.nordjyske.dk* **(dansk)**. Arkivert fra originalen 13. juli 2018. Besøkt 13. juli 2018.
5. ↑  «Husker du Søren og Lotte? Her er succeshistorien bag 'Børnekanalen'». *Dagens.dk* **(dansk)**. 14. november 2015. Besøkt 13. juli 2018.
6. ↑  «Lotte Feder». *IMDb*. Besøkt 13. juli 2018.
7. ↑  «Grand Prix-vinderpar bliver rengøringfolk». *avisen.dk* **(dansk)**. 5. mai 2014. Besøkt 13. juli 2018.

Eksterne lenker
---------------

* (en) Lotte Feder på Internet Movie Database Rediger på Wikidata
* (en) Lotte Feder på Discogs Rediger på Wikidata

* (en) Lotte Feder på Discogs Rediger på Wikidata

* (en) Lotte Feder på MusicBrainz Rediger på Wikidata

| Utmerkelser og prestasjoner |
| --- |
|
| Forgjenger :**Anders Frandsen med«Lige der hvor hjertet slår»**

 | **Danmark i Eurovision Song Contest**1992 (sammen med Kenny Lübcke) | Etterfølger :**Tommy Seebach Band med«Under stjernerne på himlen»** |

|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs **·** Discogs
 |